1) ዘሬ ሳይጠየቅ ከሁሉም እኩል ሆኜ በሁሉም የአገሪቷ ግዛቶች ሳልሸማቀቅ፣ ሳልፈራ፣ በነጻነት የመኖር ዋስታን አለኝ ወይ ? በአሁኗ ኢትዮጵያ ከአዲስ አበባ ውጭ ደረቴን ነፍቼ መኖር አልችልም። ለምን ከአዲስ አበባ ዉጭ ያሉ ግዛቶች በሙሉ በዘር ተሸንሽነዋል። እኔ ደግሞ ዘሬ ኢትዮያዊነት ነው። ለምሳሌ ከላይም በትንሹ ለማንሳት እንደሞከርኩት በኦሮሚያ የስራ ቋንቋ አፋን ኦሮሞ ብቻ ነው። ኦሮሚያም የኦሮሞዎች ብቻ ናት። አሁን ባለው የክልሉ ሕግ መንግስት መሰረት። በመሆኑም በአዳማ ሸገር ከተወለድኩት ከኔ ይልቅ ሃረርጌና አሩሲ ድንበር የተወለደው ጃዋር የበለጠ መብት አለው። ለምን እርሱ መጀመሮያ ኦሮሞ ስለሆነ እኔ ደግሞ መጀመሪያም መጨረሻም ኢትዮጵያዊ ስለሆንኩኝ። አዳማ የተወለደ ጉራጌ አገርህ አይደለም እየተባለ፣ ጉርሱም የተወለደ ፣ አዋሽን ተሻግሮ የማያውቅ አዳማን የራሱ መሬቱ አድርጎ ይቆጥራል። ኦሮሞ ስለሆነ ብቻ። ብድር ፣ መንግስታዊ ድጋፍ ካስፈለገ ከጉርሱም የመጣው እንጂ አዳማ የተወለደው ከክልሉ መንግስት አያገኝም። ለምን የሁሉም ነገር መለኪያው በኦሮሚያ ውስጥ ኦሮሞነት ስለሆነ።
